Елмин Растодер

**Елмин Растодер** (роден на 7 октомври 2001, во Вецикон) — швајцарско-македонски фудбалер, напаѓач на Тун и на македонската репрезентацијата.

## Биографија
Елмин Расотдер е роден во Вецикон, мал град во близина на Цирих, Швајцарија. Неговиот постар брат, Есмир, е исто така фудбалер и игра во пониските лиги во Швајцарија.

Тој е братучед на поранешниот македонски фудбалер и репрезентативец, Адис Јаховиќ. 

## Клупска кариера
Растодер ја започнал својата кариера во Раперсвил-Јона, од каде што дошол во академијата на Грасхопер во 2017 година. Минувајќи низ младинските категории, на 16 октомври 2020, тој го направил своето деби за првиот тим на Грахопер во натпрвевар против Ксамакс во Челенџ лигата. Тоа бил неговиот единствен настап за првиот тим за сезоната, во која Грасхопер изборил промоција во Суперлигата.

Во сезоната 2021–2022, тој постигнал 13 гола во 26 натпревари во четвртото ниво на швајцарскиот фудбал со екипата на Грасхопер под 21 година. Паралелно, тој играл и за првиот тим запишувајќи два настапи во најсилната швајцарска фудбалска лига. На 7 април 2022 година, Растодер го продолжил договорот со Грасхопер до 2024 година.

Пред почетокот на сезоната 2022-2023, Растодер бил позајмен на Вадуц во Челенџ лигата, со цел да добие поголем простор за игра. На 31 август 2022, постигнал хет-трик, во натпревар од Купот на Лихтенштајн добиен со 18-0 против Тризен II. На 13 октомври, Растодер постигнал гол во Лигата на конференциите против украинскиот Днипро, во поразот на домашен терен со 1-2. Три дена подоцна, постигнал два гола во победата со 4-0 над Арау во првенството. Позитивната сезона со лихтенштајнците ја завршил со 44 настапи и 12 гола во сите натпреварувања. По завршувањето на сезоната, тој се вратил во Грасхопер за да ги започне подготовките на клубот за следната сезона. Сепак, тој не можеше да најде фиксно место во тимот во текот на првата половина од сезоната, играјќи само нешто повеќе од 100 минути во шест натпревари. На 6 февруари 2024 година, тој се вратил во Вадуц на уште една позајмица до крајот на сезоната 2023-2024.

На 3 јуни 2024, потпишал тригодишен договор со Тун. Во првата сезона со клубот му помогнал на Тун да избори промоција во Суперлигата, како шампион на Челенџ лигата 2024-2025, со 28 настапи и 5 гола.

## Репрезентативна кариера
Кон крајот на август 2025, Растодер бил повикан за првпат од селекторот на македонската фудбалска репрезентација, Благоја Милевски, за септемвриските натпревари на репрезентацијата. 

Своето деби за Македонија го направил на 4 септември 2025, влегувајќи како замена на полувремето во пријателскиот натпревар загубен со 2-1 од .

### Хронологија на репрезентативните настапи

## Статистика
### Клупска статистика
*Статистиката е ажурирана на 8 септември 2025.*

## Титули
### Клупски
#### Грасхопер
***[[Швајцарска Челенџ лига|Челенџ лига]]** : 1 
: 2020-2021
#### Вадуц
***[[Фудбалски куп на Лихтенштајн|Куп на Лихтенштајн]]** : 1 
: 2022-2023
#### Тун
***[[Швајцарска Челенџ лига|Челенџ лига]]** : 1 
: 2024-2025

## Наводи

## Надворешни врски

*Елмин Растодер на soccerway
*Елмин Растодер на transfermarkt

Категорија:Македонски фудбалери
Категорија:Швајцарски фудбалери
Категорија:Фудбалери на ФК Грасхопер
Категорија:Фудбалери на ФК Вадуц
Категорија:Фудбалери на ФК Тун
Категорија:Живи луѓе
Категорија:Родени во 2001 година